b'\n_START_ARTICLE_\nKaldarij\n_START_PARAGRAPH_\nKaldarij  (latinsko caldarium, calidarium, cella caldaria ali cella coctilium) je bil prostor  z vgreznjenim bazenom v sklopu rimskega kopali\xc5\xa1\xc4\x8da._NEWLINE_Prostor je bil zelo vro\xc4\x8d in poln pare, ogrevan s hipokavstom, sistemom talnega gretja, ki so ga vzdr\xc5\xbeevali su\xc5\xbenji. Kaldarij je bil najbolj vro\xc4\x8d prostor rimskega kopali\xc5\xa1\xc4\x8da. Obiskovalci so morali iz kaldarija oditi v toplo sobo in iz nje v hladno sobo, da so se pred odhodom iz kopali\xc5\xa1\xc4\x8da primerno ohladili. _NEWLINE_Kaldarij je imel ob vgreznjenem bazenu z vro\xc4\x8do vodo (alveus, piscina calida ali solium) v\xc4\x8dasih tudi v\xc4\x8dasih laconicum \xe2\x80\x93 vro\xc4\x8d suh prostor za potenje. _NEWLINE_Obiskovalci so lahko svoje telo o\xc4\x8distili z vtiranjem olj\xc4\x8dnega olja. Odve\xc4\x8dno olje so odstranili s strigilom. _NEWLINE_Natan\xc4\x8dna temperatura v kaldariju ni znana. Glede na to, da so obiskovalci nosili sandale z lesenim podplatom, ni presegala 50\xe2\x80\x9355 \xc2\xb0C.'